
J e g y z ő k ö n y v

Készült a Bácsalmás Város Önkormányzata Képviselő-testületének 2014. október 20-án, 14.00 órai kezdettel, Bácsalmáson, a Városháza dísztermében megtartott alakuló ülésén. 

Jelen vannak:

Németh Balázs polgármester, Bailo Amadou, Légrádi Mária, Márai András, Nagy Gábor, Schaffer Tünde Katalin, dr. Tanács Róbert, Tóth Árpád és Turcsányi Csaba képviselők (9 fő);

Patocskai Ibolya jegyző, Mészáros Gabriella aljegyző, Hortyiné Lapostyán Katalin megbízott pénzügyi, beruházási és üzemeltetési osztályvezető, Mészáros Istvánné, a Civil Kerekasztal delegáltja, dr. Sövény Mihály, a Helyi Választási Bizottság elnöke, dr. Bakó Mária Lujza, Farkas Zoltán és Krizsán Mihály, az előző ciklus képviselői, dr. Ujlaki Eszter korábbi JÜB-tag, dr. Sövény Mihályné és Csőke Gyula korábbi PFB-tagok, Bárócz Tímea, az Alapszolgáltatási Központ intézményvezetője, Taszler Tiborné óvodavezető, Feketéné Ónodi Erzsébet, a Vörösmarty Mihály Városi Könyvtár és Közművelődési Intézmény mb. igazgatója, Barta Tiborné Gáll Ágnes, a Bácsalmási Önkormányzati Közszolgáltatási Közhasznú Nonprofit Kft. ügyvezetője, Szommer Károly, a Bácsalmási Járási Hivatal vezetője, Csőkéné Wendler Mária, a Bácsalmási Körzeti Általános Iskola és Alapfokú Művészeti Iskolájának Bácsalmási Vörösmarty Mihály Általános Iskolája igazgatója, Juhász Jenő, a Pefőfi Népe napilag tudósítója, Prikidánovics Antal oktatási, fejlesztési és gazdálkodási ügyintéző, dr. Párczen Zoltán igazgatási és jogi ügyintéző, Bergmann János apát, Farkas Zoltán, a Jobbik Magyarországért Mozgalom helyi szervezetének vezetője, Pap Ágnes, a FIDESZ helyi szervezetének vezetője, Dódony Anikó, a Bácsalmási Horvát Önkormányzat képviselője, Krix János és Ódor Anna, a Bácsalmási Német Önkormányzat képviselői, Juhász Györgyné, Rostás Tibor és ifj. Rostás Tibor, a Bácsalmási Roma Nemzetiségi Önkormányzat képviselői, Korbély László, Csikéria polgármestere, Szarvas Róbert Norbert, Bácsszőlős polgármestere, Kúthy Jánosné, az Őszikék Nyugdíjas Klub és Dalkör vezetője, Fülöp Tibor, a K&H Bank Zrt. helyi fiókjának vezetője, valamint Schafferné Baumhakl Tímea, a Vörösmarty Mihály Városi Könyvtár és Közművelődési Intézmény dolgozója (34 fő);
Jegyzőkönyvvezető: Zobokiné Bite Gyöngyi testületi ügyintéző.
Németh Balázs polgármester a megjelentek köszöntése után az ülést megnyitja. Megállapítja, hogy az ülés összehívása a jogszabályoknak megfelelően történt, majd megállapítja a határozatképességet, mert a megválasztott 9 főből mindenki jelen van (100 %). Elmondja,a hogy az Mötv. alapján a képviselő-testület az alakuló ülését a választást követő tizenöt napon belül tartja meg, az alakuló ülést a polgármester vezeti. Felkéri a képviselőket, hogy együtt énekeljék el a Himnuszt.

Jegyzőkönyv-hitelesítőknek Légrádi Mária és Bailo Amadou képviselőket javasolja kijelölni, majd a javaslatának az elfogadását szavazásra bocsátja. 

A képviselő-testület egyhangúlag (9 igen szavazattal) az alábbi határozatot hozza:

268/2014. (X. 20.) Bácsalmás v. öh.
Jegyzőkönyv-hitelesítők

kijelölése 
Határozat
Bácsalmás Város Önkormányzatának Képviselő-testülete Légrádi Mária és Bailo Amadou képviselőket jelöli ki jegyzőkönyv-hitelesítőknek.

Németh Balázs polgármester a meghívóban jelzett napirendet kiegészíteni javasolja a Bácsalmási Egészségügyi Szolgáltató Kft. ügyvezetői posztjára való jelöléssel, majd a javaslatának az elfogadását – más indítvány nem lévén – szavazásra bocsátja.
A képviselő-testület egyhangúlag (9 igen szavazattal) a következő határozatot hozza:

269/2014. (X. 20.) Bácsalmás v. öh.
Napirend megállapítása
Határozat
I.
Bácsalmás Város Önkormányzatának Képviselő-testülete a 2014. október 20-i alakuló ülésén a következő napirendi pontokat tárgyalja meg:

1. A Helyi Választási Bizottság tájékoztatója a választási eredményről (1. sz. előterjesztés)
2. A képviselők és a polgármester eskütétele
3. A polgármester programismertetője
4. A Képviselő-testület állandó bizottságainak megválasztása, nem képviselő-testületi tagok eskütétele (4. sz. előterjesztés)
5. Alpolgármester választása titkos szavazással és eskütétele (5. sz. előterjesztés)
6. A polgármester illetményének és költségtérítésének megállapítása (6. sz. előterjesztés)
7. Az alpolgármester tiszteletdíjának és költségtérítésének megállapítása (7. sz. előterjesztés)
8. Megbízás adása az SZMSZ felülvizsgálatára (8. sz. előterjesztés)
9. Tájékoztatás vagyonnyilatkozat-tételi kötelezettségről, az összeférhetetlenséggel és a méltatlansággal kapcsolatos jogszabályi előírásokról (9. sz. tájékoztató)
10. A Bácsalmás Kistérségi Többcélú Társulás Társulási Tanácsába tag delegálása (10. sz. előterjesztés)
11. A Képviselő-testület 2014. évi munkatervének módosítása (11. sz. előterjesztés)
12. Jelölés a Bácsalmási Egészségügyi Szolgáltató Kft. ügyvezetői posztjára (12. sz. határozat-tervezet)
II.
Jelen határozat normatív határozat.

A határozatról értesül:

- kivonattal:
1. Németh Balázs polgármester



2. Patocskai Ibolya jegyző, általa az osztályvezetők

1. napirendi pont
A Helyi Választási Bizottság tájékoztatója a választási eredményről 

(Az 1. sz. előterjesztés a jegyzőkönyv melléklete.)
Németh Balázs polgármester felkéri dr. Sövény Mihályt, a Helyi Választási Bizottság (a továbbiakban: HVB) elnökét a választás végleges eredményének ismertetésére.

Dr. Sövény Mihály HVB-elnök elmondja, hogy a polgármester-választáson két jelölt indult: Schaffer Tünde Katalin és Németh Balázs. A névjegyzékben szereplő választópolgárok száma 5767, szavazóként 1785 választópolgár jelent meg, urnában lévő, bélyegzőlenyomat nélküli szavazólap nem volt, az urnában lévő, lebélyegzett szavazólapok száma 1784; 45 db érvénytelen, 1739 db érvényes szavazólap volt, Németh Balázs 1195, Schaffer Tünde Katalin 544 szavazatot kapott, az újonnan megválasztott polgármester Németh Balázs. 
A települési képviselő-választás során 26 érvénytelen és 1758 érvényes szavazólap volt, Nagy Gábor 762, Turcsányi Csaba 633, Tóth Árpád 1024, Schaffer Tünde Katalin 613, Légrádi Mária 713, Bailo Amadou 647, dr. Tanács Róbert 757, Márai András 754 szavazattal lett a képviselő-testület tagja. A választás incidens nélkül zajlott le. Gratulál a megválasztott polgármesternek és képviselőknek.
Németh Balázs polgármester az előterjesztés határozati javaslatának az elfogadását szavazásra bocsátja.

A képviselő-testület egyhangúlag (9 igen szavazattal) az alábbi határozatot hozza:
270/2014. (X. 20.) Bácsalmás v. öh.
A Helyi Választási Bizottság tájékoztatója 

a választás eredményéről
Határozat
Bácsalmás Város Önkormányzatának Képviselő-testülete a 2014. október 12-i önkormányzati választás eredményeként a Helyi Választási Bizottság tájékoztatója alapján veszi tudomásul a Képviselő-testület összetételét.

Polgármester:
Németh Balázs

Képviselők: 
Bailo Amadou




Légrádi Mária




Márai András




Nagy Gábor




Schaffer Tünde Katalin




dr. Tanács Róbert 




Tóth Árpád




Turcsányi Csaba

A határozatról értesül:

- kivonattal:
1. Németh Balázs polgármester



2. Patocskai Ibolya jegyző, általa az osztályvezetők
2. napirendi pont
A képviselők és a polgármester eskütétele

Németh Balázs polgármester elmondja, hogy az Mötv. 28. §-a szerint az önkormányzati képviselő a képviselő-testület alakuló ülésén, a képviselő-testület előtt esküt tesz, és erről okmányt ír alá. Az Mötv. 63. §-a a polgármester tekintetében hasonlóan fogalmaz azzal, hogy a polgármester a megválasztását követően esküt tesz a képviselő-testület előtt és erről okmányt ír alá. Az eskütétel a polgármester, illetve a képviselők tekintetében külön zajlik. Kéri, hogy a jelenlévők álljanak fel, és először a képviselők tegyék le az esküt. Felkéri a HVB-elnököt az esküszöveg előmondására.
Dr. Sövény Mihály HVB-elnök a képviselők tekintetében előmondja az alábbi szövegezésű esküt:

„Én, (képviselő neve) becsületemre és lelkiismeretemre fogadom, hogy Magyarországhoz és annak Alaptörvényéhez hű leszek; jogszabályait megtartom és másokkal is megtartatom; képviselői tisztségemből eredő feladataimat Bácsalmás fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.

(Az eskütevő meggyőződése szerint)
Isten engem úgy segéljen!”
A képviselők leteszik az esküt.
A polgármester tekintetében az alábbi esküszöveget előmondja:

„Én, ……………... becsületemre és lelkiismeretemre fogadom, hogy Magyarországhoz és annak Alaptörvényéhez hű leszek; jogszabályait megtartom és másokkal is megtartatom; polgármesteri tisztségemből eredő feladataimat Bácsalmás fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.

Isten engem úgy segéljen!”
A polgármester leteszi az esküt.
A HVB-elnök megkéri a polgármestert és a képviselőket az esküokmány aláírására.

A polgármester és a képviselők aláírják az esküokmányt.
3. napirendi pont

A polgármester programismertetője 
(szóbeli)
Németh Balázs polgármester elmondja, hogy a fejlesztési források nagy része uniós forrás, az uniós ciklushoz igazodik, a 2014-2020-as időszakra vonatkozó ötleteiket, elképzeléseiket összefésülve továbbítaniuk kell. Nagyon fontosnak tartja a gazdasági szempontú fejlesztést, a munkahelyek teremtését. Az elindított elképzeléseket az új testülettel tovább kell vinniük. 
Fontos, megfogalmazott program egy gazdasági övezet kialakítása, 12-14 hektáros terület közművesítése, vállalkozások odatelepítése. Kecskemét közel 60 Mrd Ft-tal fog gazdálkodni a következő ciklusban, ennek egy része Kecskeméten keresztül, másik része a járásokon keresztül lesz felosztva. 
A gazdasági övezet mellett kiemelt program a bácsalmási 3 tó vidéke (víztározó, horgásztó és a Sóstó) is, amelynek keretében üdülőövezetet szeretnének kialakítani, és amelyet szintén felkarolt a megyei önkormányzat. 
Nagy hangsúlyt fektetnek a helyi termékek népszerűsítésére. Nemcsak önkormányzati földeken, közfoglalkoztatás keretében megtermelt és feldolgozott termékeket szeretnének eladni, hanem családi gazdálkodókkal, őstermelőkkel együtt gondolkodva, termeltetve, közösen történne az értékesítés.
E mellett még vannak hasonlóan nagy léptékű, programszerű elképzeléseik, egyik ezek közül a szennyvízcsatornázással kapcsolatos. Bácsalmásról napi 500 m3 tisztított szennyvíz fog a Kígyós-csatornába kerülni, Mélykúttal és Jánoshalmával együtt kb. napi 1500 m3 tisztított szennyvíz keletkezik majd, amelyet a terveik szerint öntözésre használnának, ill. biomasszát állítanának elő a középületek távhőrendszerben való ellátása érdekében. Fél éven belül közös fejlesztési tervet kell készíteni a bácsalmási és a jánoshalmi járás tekintetében, amelyben ötvöződik az összes település fejlesztési elképzelése. A kisebb projektek mellett komplex programokra kell koncentrálniuk, térségi összefogásra van szükség.
4. napirendi pont

A Képviselő-testület állandó bizottságainak megválasztása, nem képviselő-testületi tagok eskütétele 

(A 4. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét. Kérdezi az érintetteket, hogy tudják-e vállalni a megbízatást.
Valamennyi jelölt az ülésen, szóban nyilatkozik, hogy a jelölést elfogadja, majd arról, hogy egyetértenek a nyílt ülésen történő megválasztásukkal. A képviselő bizottsági elnöki és tagsági jelöltek külön-külön bejelentik érintettségüket, és azt, hogy a személyüket érintő szavazásban nem vesznek részt.
Németh Balázs polgármester szavazásra bocsátja dr. Tanács Róbert képviselő Humánpolitikai Bizottság elnökének való jelölését.
A képviselő-testület a javaslatot 8 igen szavazattal (dr. Tanács Róbert nem vett részt a szavazásban) elfogadja.
Márai András képviselő Humánpolitikai Bizottságba való jelölését bocsátja szavazásra.
A képviselő-testület a javaslatot 8 igen szavazattal (Márai András nem vett részt a szavazásban) elfogadja.
Schaffer Tünde Katalin képviselő Humánpolitikai Bizottságba való jelölését bocsátja szavazásra.

A képviselő-testület a javaslatot 8 igen szavazattal (Schaffer Tünde Katalin nem vett részt a szavazásban) elfogadja.
Szavazásra bocsátja Bárócz Tímea nem képviselő jelölését a Humánpolitikai Bizottságba.
A képviselő-testület a javaslatot egyhangúlag (9 igen szavazattal) elfogadja.
Szavazásra bocsátja dr. Bakó Mária Lujza nem képviselő jelölését a Humánpolitikai Bizottságba.

A képviselő-testület a javaslatot egyhangúlag (9 igen szavazattal) elfogadja.
Szavazásra bocsátja Nagy Gábor képviselő Jogi és Ügyrendi Bizottság elnökének való jelölését.
A képviselő-testület a javaslatot 8 igen szavazattal (Nagy Gábor nem vett részt a szavazásban) elfogadja.
Szavazásra bocsátja Légrádi Mária jelölését a Jogi és Ügyrendi Bizottságba.
A képviselő-testület a javaslatot 8 igen szavazattal (Légrádi Mária nem vett részt a szavazásban) elfogadja.
Dr. Ujlaki Eszter nem képviselő Jogi és Ügyrendi Bizottságba való jelölését bocsátja szavazásra.

A képviselő-testület a javaslatot egyhangúlag (9 igen szavazattal) elfogadja.
Szavazásra bocsátja Turcsányi Csaba képviselő Pénzügyi és Fejlesztési Bizottság elnökének való jelölését.
A képviselő-testület a javaslatot 8 igen szavazattal (Turcsányi Csaba nem vett részt a szavazásban) elfogadja.
Szavazásra bocsátja Márai András képviselő jelölését a Pénzügyi és Fejlesztési Bizottságba.

A képviselő-testület a javaslatot 8 igen szavazattal (Márai András nem vett részt a szavazásban) elfogadja.
Szavazásra bocsátja Bailo Amadou képviselő Pénzügyi és Fejlesztési Bizottságba való jelölését.

A képviselő-testület a javaslatot 8 igen szavazattal (Bailo Amadou nem vett részt a szavazásban) elfogadja.
Dr. Sövény Mihályné nem képviselő Pénzügyi és Fejlesztési Bizottságba való jelölését bocsátja szavazásra.

A képviselő-testület a javaslatot egyhangúlag (9 igen szavazattal) elfogadja.
Szavazásra bocsátja Csőke Gyula nem képviselő jelölését a Pénzügyi és Fejlesztési Bizottságba.
A képviselő-testület a javaslatot egyhangúlag (9 igen szavazattal) elfogadja.
Az előterjesztés határozati javaslatának az elfogadását bocsátja szavazásra. 
A képviselő-testület egyhangúlag (9 igen szavazattal) az alábbi határozatot hozza:
271/2014. (X. 20.) Bácsalmás v. öh.
A Képviselő-testület Humánpolitikai,

Jogi és Ügyrendi, valamint Pénzügyi és

Fejlesztési Bizottságának megválasztása 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) a Humánpolitikai Bizottság 


elnökének: 
dr. Tanács Róbert képviselőt, 


tagjainak:  
Márai András képviselőt, 




Schaffer Tünde Katalin képviselőt,


 
      
Bárócz Tímea nem képviselőt,

 
      
dr. Bakó Mária Lujza nem képviselőt választja meg. 

2. A Képviselő-testület a Jogi és Ügyrendi Bizottság


elnökének: 
Nagy Gábor képviselőt, 


tagjainak:  
Légrádi Mária képviselőt, 


 
      
dr. Ujlaki Eszter nem képviselőt választja meg. 

3. A Képviselő-testület a Pénzügyi és Fejlesztési Bizottság 


elnökének: 
Turcsányi Csaba képviselőt, 


tagjainak:  
Márai András képviselőt, 




Bailo Amadou képviselőt,


 
      
dr. Sövény Mihályné nem képviselőt,

 
      
Csőke Gyula nem képviselőt választja meg. 

Határidő: azonnal 

Felelős: Németh Balázs polgármester 

A határozatról értesül: 

- kivonattal:
1. Németh Balázs polgármester 



2. Patocskai Ibolya jegyző 



3. osztályvezetők 



4. a bizottságok elnökei és tagjai 

A Képviselő-testület a határozat végrehajtásáról nem kér jelentést.

Németh Balázs polgármester felkéri a bizottságok nem képviselő tagjait az eskü letételére. Megkéri a jelenlévőket, hogy álljanak fel, majd előolvassa az Mötv. 1. melléklete szerinti esküszöveget:
„Én, (bizottsági tag neve) becsületemre és lelkiismeretemre fogadom, hogy Magyarországhoz és annak Alaptörvényéhez hű leszek; jogszabályait megtartom és másokkal is megtartatom; bizottsági tag tisztségemből eredő feladataimat Bácsalmás fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.

(Az eskütevő meggyőződése szerint)
Isten engem úgy segéljen!”
A nem képviselő bizottsági tagok leteszik az esküt.
Átadja a külsős bizottsági tagoknak a megbízólevelet, majd felkéri őket az esküokmány aláírására.
A nem képviselő bizottsági tagok aláírják az esküokmányt.
5. napirendi pont

Alpolgármester választása titkos szavazással és eskütétele 

(Az 5. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét.
Tóth Árpád alpolgármester elfogadja a jelölést, egyben bejelenti érintettségét, és azt, hogy a szavazásban nem vesz részt.
Németh Balázs polgármester az alpolgármester jelölésére vonatkozó javaslatot szavazásra bocsátja. 

A képviselő-testület a javaslatot 8 igen szavazattal (Tóth Árpád képviselő nem szavazott) elfogadja.

Felkéri a Jogi és Ügyrendi Bizottságot a titkos szavazás lebonyolítására.
Nagy Gábor JÜB-elnök elmondja, hogy minden képviselő kap egy szavazólapot, amelyen a jelölt neve melletti kockában egyértelműen jelzett, egymást metsző két vonallal (+ vagy x) szavazhatnak érvényesen. A szavazást a földszinti kistanácskozóteremben fogják lebonyolítani. Alpolgármester az lehet, aki a megválasztott képviselők több mint a felének szavazatát megkapja, azaz legalább 5 érvényes szavazatot kap.
Németh Balázs polgármester a titkos szavazás időtartamára szünetet rendel el.
A képviselő-testület 14 óra 45 perctől 14 óra 57 percig szünetet tart, majd ezt követően folytatja munkáját.

Nagy Gábor JÜB-elnök ismerteti a titkos szavazás lebonyolításáról és eredményéről készült jegyzőkönyvben foglaltakat, miszerint a szavazás során a képviselők 8 szavazatot adtak le, valamennyi érvényes volt. Tóth Árpádra leadott szavazatok száma: 8 igen és 0 nem, így a testület 8 igen szavazattal Tóth Árpád képviselőt választotta meg alpolgármesternek.
A képviselő-testület határozata:

272/2014. (X. 20.) Bácsalmás v. öh.
Alpolgármester megválasztása 
Határozat
Bácsalmás Város Önkormányzatának Képviselő-testülete Tóth Árpád képviselőt választja meg alpolgármesternek 2014. október 20. napjától.

Határidő: azonnal

Felelős: Németh Balázs polgármester

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. osztályvezetők



4. Tóth Árpád alpolgármester

A képviselő-testület a határozat végrehajtásáról nem kér jelentést.

Németh Balázs polgármester felkéri Tóth Árpádot, hogy alpolgármesteri minőségében is tegye le az esküt. A jelenlévőket megkéri, hogy álljanak fel, majd előmondja az alábbi esküszöveget:

„Én, ……………….. becsületemre és lelkiismeretemre fogadom, hogy Magyarországhoz és annak Alaptörvényéhez hű leszek; jogszabályait megtartom és másokkal is megtartatom; alpolgármesteri tisztségemből eredő feladataimat Bácsalmás fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.

Isten engem úgy segéljen!”
Tóth Árpád alpolgármesterként leteszi az esküt, majd aláírja az esküokmányt.
A polgármester átadja részére a megbízólevelet.
6. napirendi pont
A polgármester illetményének és költségtérítésének megállapítása 

(A 6. sz. előterjesztés a jegyzőkönyv melléklete.)
Patocskai Ibolya jegyző ismerteti az előterjesztés lényegét, majd – kérdés, észrevétel nem lévén – felkéri az alpolgármestert a szavazás lebonyolítására.
Tóth Árpád alpolgármester az előterjesztés határozati javaslatának az elfogadását szavazásra bocsátja.

Németh Balázs polgármester bejelenti személyes érintettségét, és azt, hogy a döntéshozatalban nem vesz részt. 
A képviselő-testület egyhangúlag (8 igen szavazattal, Németh Balázs polgármester a szavazásban nem vett részt) az alábbi határozatot hozza:
273/2014. (X. 20.) Bácsalmás v. öh.
Németh Balázs polgármester illetményének 

és költségtérítésének megállapítása 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) Németh Balázs polgármester illetményét 2014. október 12. napjától 448 726 Ft/hó összegben állapítja meg. 

2.
A Képviselő-testület Németh Balázs polgármester részére 2014. október 12-től 67 309 Ft/hó költségtérítést állapít meg, melyet minden hónap 5. napjáig kell számfejteni és kifizetni. 

3.
A Képviselő-testület megbízza Patocskai Ibolya jegyzőt, hogy az 1. és 2. pontban foglaltak végrehajtására a szükséges intézkedést tegye meg. 

Határidő: azonnal 

Felelős: Patocskai Ibolya jegyző

A határozatról értesül: 

- kivonattal:
1. Németh Balázs polgármester 



2. Patocskai Ibolya jegyző



3. Hortyiné Lapostyán Katalin mb. PBÜ osztályvezető 


4. Tomcsányi Katalin személyügyi ügyintéző

A Képviselő-testület a határozat végrehajtásáról nem kér jelentést. 

7. napirendi pont
Az alpolgármester tiszteletdíjának és költségtérítésének megállapítása 

(A 7. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét. A 224 363 Ft-os mérték 90 %-ában, 201 927 Ft/hó összegben javasolja meghatározni az alpolgármester tiszteletdíját, és a költségtérítéseként havi 30 289 Ft-ot javasol megállapítani.
Tóth Árpád alpolgármester bejelenti, hogy érintett, és a döntéshozatalban nem kíván részt venni.

Németh Balázs polgármester az előterjesztés határozati javaslatának az elfogadását – az iménti javaslatának a figyelembevételével – szavazásra bocsátja.

A képviselő-testület egyhangúlag (8 igen szavazattal, Tóth Árpád alpolgármester nem vesz részt a szavazásban) az alábbi határozatot hozza:
274/2014. (X. 20.) Bácsalmás v. öh.
Tóth Árpád alpolgármester tiszteletdíjának 

és költségtérítésének megállapítása 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) Tóth Árpád alpolgármester tiszteletdíját 2014. október 20. napjától 201 927 Ft/hó összegben állapítja meg.

2.
A Képviselő-testület Tóth Árpád alpolgármester költségtérítését 2014. október 20. napjától 30 289 Ft/hó összegben állapítja meg. 

3.
A Képviselő-testület megbízza Németh Balázs polgármestert, hogy az 1.-2. pontban foglaltak végrehajtására a szükséges intézkedést tegye meg. 

Határidő: azonnal 

Felelős: Németh Balázs polgármester 

A határozatról értesül: 

- kivonattal:
1. Németh Balázs polgármester 



2. Patocskai Ibolya jegyző 



3. Tóth Árpád alpolgármester 



4. Hortyiné Lapostyán Katalin mb. PBÜ osztályvezető


5. Tomcsányi Katalin személyügyi ügyintéző
A Képviselő-testület a határozat végrehajtásáról nem kér jelentést. 

8. napirendi pont
Megbízás adása az SZMSZ felülvizsgálatára 

(A 8. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja.
A képviselő-testület egyhangúlag (9 igen szavazattal) az alábbi határozatot hozza:
275/2014. (X. 20.) Bácsalmás v. öh.
Megbízás adása a Szervezeti és 

Működési Szabályzat felülvizsgálatára 
Határozat
Bácsalmás Város Önkormányzatának Képviselő-testülete a Bácsalmás Város Képviselő-testülete és Szervei Szervezeti és Működési Szabályzatáról szóló 13/2011. (IV. 27.) önkormányzati rendeletét felülvizsgálja, melynek elvégzésével a Jogi és Ügyrendi Bizottságot és Patocskai Ibolya jegyzőt bízza meg. 

Határidő: 2014. október havi rendes képviselő-testületi ülés

Felelős:
Patocskai Ibolya jegyző és
Nagy Gábor JÜB-elnök 

A határozatról értesül:

- kivonattal:
1. Németh Balázs polgármester 



2. Nagy Gábor JÜB-elnök 



3. Patocskai Ibolya jegyző 
9. napirendi pont
Tájékoztatás vagyonnyilatkozat-tételi kötelezettségről, az összeférhetetlenséggel és a méltatlansággal kapcsolatos jogszabályi előírásokról 

(A 9. sz. tájékoztató a jegyzőkönyv melléklete.)
Patocskai Ibolya jegyző elmondja, hogy a kolléganője kiosztja a vagyonnyilatkozat-tételi nyomtatványokat, amelyeknek leadását november 11-éig kéri. Az összeférhetetlenségi nyilatkozatokat a meghívóval együtt eljuttatták, azokat a Jogi és Ügyrendi Bizottság üléséig kéri leadni. Ismerteti az írásos tájékoztató lényegét, felhívja a figyelmet az adatbázisba való bejelentkezési kötelezettségre.
A képviselő-testület tudomásul veszi a tájékoztatóban foglaltakat.

10. napirendi pont

A Bácsalmás Kistérségi Többcélú Társulás Társulási Tanácsába tag delegálása 

(A 10. sz. előterjesztés a jegyzőkönyv melléklete.)
Németh Balázs polgármester elmondja, hogy a kistérségi társulás nem szűnt meg, csak a munkaszervezete, amelynek feladatait az önkormányzati hivatal látja el. A társulás keretében tartják fenn az óvodákat és a központi orvosi ügyeletet. Ismerteti az előterjesztés lényegét.
Nagy Gábor JÜB-elnök a társulási tanácsba tagként a korábbi évekhez hasonlóan a polgármestert javasolja delegálni. 

Németh Balázs polgármester megköszöni a bizalmat. Az esetenkénti helyettesítéssel az alpolgármestert javasolja megbízni. Bejelenti, hogy érintettség okán a személyét érintő döntéshozatalban nem vesz részt.

Tóth Árpád alpolgármester szintén bejelenti, hogy a személyét érintő döntéshozatalban nem vesz részt.
Németh Balázs polgármester határozati javaslatként ismerteti az alábbi határozat 1. pontjában foglaltakat, és az elfogadását szavazásra bocsátja.

A javaslatot a képviselő-testület egyhangúlag (8 igen szavazattal) elfogadja (Németh Balázs polgármester nem szavazott).

Határozati javaslatként ismerteti az alábbi határozat 2. pontjában foglaltakat, melynek elfogadását szavazásra bocsátja.

A javaslatot a képviselő-testület egyhangúlag (8 igen szavazattal) elfogadja (Tóth Árpád alpolgármester nem szavazott), és az alábbi határozatot hozza:
276/2014. (X. 20.) Bácsalmás v. öh.
Tag delegálása a Bácsalmás Kistérségi 
Többcélú Társulás Társulási Tanácsába 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) a Bácsalmás Kistérségi Többcélú Társulás Társulási Tanácsába tagként Német Balázs polgármestert delegálja.
2.
A Képviselő-testület a Bácsalmás Kistérségi Többcélú Társulás Társulási Tanácsába delegált tag esetenkénti helyettesítésével Tóth Árpád alpolgármestert bízza meg.
Határidő: azonnal 

Felelős: Németh Balázs polgármester
Operatív felelős: Prikidánovics Antal oktatási, fejlesztési és gazdálkodási üi.
A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Prikidánovics Antal oktatási, fejl. és gazdálkodási ügyintéző
A Képviselő-testület nem kéri jelenteni a határozatban foglaltak végrehajtásának megtörténtét.

11. napirendi pont
A Képviselő-testület 2014. évi munkatervének módosítása 

(A 11. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja.
A képviselő-testület egyhangúlag (9 igen szavazattal) a következő határozatot hozza:
277/2014. (X. 20.) Bácsalmás v. öh.
A 345/2013. (XII. 17.) Bácsalmás v. öh számú 
határozattal elfogadott 2014. évi 
képviselő-testületi munkaterv módosítása 
Határozat
Bácsalmás Város Önkormányzatának Képviselő-testülete úgy dönt, hogy a 345/2013. (XII. 17.) Bácsalmás v. öh. számú határozattal elfogadott 2014. évi munkatervét módosítja, a 2014. október 28-ára tervezett képviselő-testületi ülés megtartását 2014. október 30. napjában, változatlan kezdési időponttal és változatlan napirenddel állapítja meg.

Határidő: azonnal és 2014. október 30.

Felelős: Németh Balázs polgármester 

A határozatról értesül:

- kivonattal:
1. Németh Balázs polgármester



2. Patocskai Ibolya jegyző, általa az osztályvezetők

A Képviselő-testület nem kéri jelenteni a határozatban foglaltak végrehajtásának megtörténtét.

12. napirendi pont
Jelölés a Bácsalmási Egészségügyi Szolgáltató Kft. ügyvezetői posztjára 

(A 12. sz. határozat-tervezet a jegyzőkönyv melléklete.)
Németh Balázs polgármester elmondja, hogy Bácsalmás Város Önkormányzata 50,82 %-os tulajdonrésszel rendelkezik a Bácsalmási Egészségügyi Szolgáltató Kft.-ben. A kft. taggyűlése a következő hét hétfőjén lesz. Márai András helyett Tóth Godó Valériát javasolja ügyvezetőnek, aki ezt a posztot korábban is betöltötte már. Felolvassa a dossziés anyagként beterjesztett határozati javaslatot, és az elfogadását szavazásra bocsátja.
Dr. Tanács Róbert képviselő bejelenti személyes érintettségét, és azt, hogy a döntéshozatalban nem vesz részt.

A képviselő-testület egyhangúlag (8 igen szavazattal, dr. Tanács Róbert a szavazásban nem vesz részt) az alábbi határozatot hozza:
278/2014. (X. 20.) Bácsalmás v. öh.
Jelölés a Bácsalmási Egészségügyi

Szolgáltató Kft. ügyvezetői posztjára

1.
Bácsalmás Város Önkormányzatának Képviselő-testülete (a továbbiakban: Képviselő-testület) a Bácsalmási Egészségügyi Szolgáltató Kft. (a továbbiakban: BESZ Kft.) megüresedő ügyvezetői posztjára Tóth Godó Valériát jelöli.

2.
A Képviselő-testület felkéri a BESZ Kft. ügyvezetését, hogy a kft. társasági szerződésének módosítását, valamint az egységes szerkezetbe foglalt társasági szerződést a taggyűlést követő soros képviselő-testületi ülésre terjessze be.
3.
A Képviselő-testület felhatalmazza Németh Balázs polgármestert, hogy a BESZ Kft. soron következő taggyűlésén az e határozatban foglaltakat képviselje.

Határidő:
a) azonnal 


b) a BESZ Kft. taggyűlését követő soros képviselő-testületi ülés

Felelős: Németh Balázs polgármester

Operatív felelős: Patocskai Ibolya jegyző
A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Farkas Zoltánné szociális és hatósági osztályvezető


4. BESZ Kft.

Németh Balázs polgármester megállapítja, hogy több napirendi pont nincs. A részvételt megköszönve az ülést 15 óra 20 perckor berekeszti.

Megkéri a jelenlévőket, hogy együtt énekeljék el a Szózatot.
K. m. f.


Németh Balázs
Patocskai Ibolya

polgármester
jegyző


Légrádi Mária
Bailo Amadou

képviselők, jegyzőkönyv-hitelesítők
